  Туспуктэм: Руслан Нуриахметов Наталия Сильвестрова Нимысьтыз ожгар ужрад мынон интые Удмуртиысь кык партия юрттэт келязы. Элькунысь ожгарчиос УАЗ машина, мунчо бугроос, пиломатериалъёс, пуктӥськон материалъёс, адсконтэм карись сётъёс, корт гуръёс, питыранъёс, телевизоръёс, озьы ик ческыт кузьымъёс но пыжиськемъёс басьтозы. Госпитальёсы эмъюмъёс, чылкыт возёт арбериос, дӥськут но выль ар кузьымъёс вуозы. Со сярысь элькун тӧролэн но кивалтэтлэн пресс-службазы ивортӥз. Юрттэтэз «Помощь фронту Ижевск Мы вместе Удмуртия» мынэтлэн кивалтэтэз улсын «Помощь нашим саперам» но «Удмуртия своих не бросает» огазеяськонъёсысь волонтёръёс, элькунын улӥсьёс, асьсэос ожгарчиос, ужбергатонниос но коньдон сётӥсьёс люказы. « Ми эмъяськон ортчисьёслы дӥськут, валет котыр вуриськомы. Ми ожгармиосын кусып возиськомы, соос юртттэт нырысь ик госпитале ыстыны куро. Фураысь ӝыныез юрттэт – госпитальёслы. Берпуметӥ кык арня ӵоже та машина куинетӥез ни » Ирина Шалаева, «Помощь фронту Ижевск Мы вместе Удмуртия» мынэтлэн одӥгез кивалтӥсез Юрттэтэн эшшо одӥг партиез Воткаысь десантникъёслэн огазеяськонзы, спонсоръёс, заводъёс,улосвылын улӥсьёс келязы. Нимысьтыз ужрад зонае Нива машина, генераторъёс, квадракоптеръёс, шуныт дӥсь но мукет арбериос вуозы. Транспортлы коньдонэн «Соосбщество» фонд юрттӥз. Тегъёс: нимысьтызужрад юрттэт Удмуртия  